Toitlustuskorraldus on siin ka ainulaadne. Ettenähtud kellaajal  hüütakse kõlaritest midagi arusaamatut,  mille peale inimesed kogunevad  söögisaali ja kõik istuvad endale ettenähtud ja piletil ära märgitud  numbriga lauda. Lauas istub neli inimest ja kõik siis niimoodi söövad.  Samal ajal tuleb ka sotsiaalne olla ja oma lauakaaslastega vestlust  purssida. Kes mis keelt parajasti oskab. Nurgast jälgib toimuvat  ohvitseride laudkond. Sellist korraldust olen ma veel näinud  Titanicu-ajastut kujutavates filmides, mujal mitte. Päris äge.